Kære alle,

Vi har valgt at samarbejde med det danske IT-sikkerhedsfirma, CyberPilot, om at implementere et kursusprogram i IT-sikkerhed for alle medarbejdere.

**Hvorfor Awareness-træning?**

IT-sikkerhed er et område, som får større og større betydning. Dette er et resultat af, at flere og flere danske organisationer bliver udsat for forskellige former for IT-kriminalitet, som kan have store konsekvenser for den enkelte organisation. Medarbejderne i de danske organisationer spiller en vigtig rolle i at være en del af virksomhedens IT-sikkerhedsforsvar – og derfor er uddannelse og træning vigtigt.

Formålet med awareness-træningen er således at sikre opmærksomhed og viden om de trusler, som kan ramme organisationen. Derudover er det formålet at give jer de rette redskaber og vaner til sikker anvendelse af IT, som I kan bruge på arbejdspladsen såvel som privat.

**Opstartskursus**Du vil på mail modtage loginoplysninger til CyberPilots Awareness-træning. Her får du adgang til grundlæggende kurser om IT-sikkerhed med tilhørende quiz, som hver især tager omkring 5-7 minutter at gennemføre. Bemærk, at mails angående Awareness-træningen kommer fra CyberPilot som afsender, men at mailadressen er notify@app.cyberpilot.io

**Fremtidige kurser**  
Efter opstarten vil du jævnligt modtage nye kurser med et aktuelt og relevant emne. Du får besked på mail, når et nyt kursus er tilgængeligt.

**Hvad er forventningerne til dig?**

Da IT-sikkerhed har en høj prioritet for os, forventer vi selvfølgelig at du bakker op om Awareness-træningen og sætter tid af til at få gennemført de kurser, du tildeles. Det er ikke et krav, at du gennemfører kurserne øjeblikkeligt, men vær opmærksom på ikke at udskyde din gennemførsel alt for længe.

**Hvis du har spørgsmål**

I vores organisation er tovholderen på Awareness-træningen xxxxxxxxxx, som kan kontaktes på xxxxx. Spørgsmål om Awareness-træningen og/eller vores lokale regler og retningslinjer for IT-sikkerhed kan rettes hertil.

Hvis du oplever tekniske problemer med Awareness-træningen kan du henvende dig direkte til CyberPilots support på support@cyberpilot.dk

Rigtig god fornøjelse med Awareness-træningen!